**ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ**

**1ΟΥ ΓΥΜΝΑΣΙΟΥ ΑΝΑΤΟΛΗΣ ΙΩΑΝΝΙΝΩΝ**

ΙΩΑΝΝΙΝΑ 12/5/2023 Αρ. Πρωτοκόλλου 1

Προς: B/θμια σχολική επιτροπή Ιωαννίνων

Κοινοπ.: 1. Αντιδήμαρχο Παιδείας

2. Τεχνική υπηρεσία του Δήμου

3.Διεύθυνση 1ου Γυμνασίου Ανατολής

4. Ένωση Γονέων Ιωαννίνων

**ΕΠΙΣΤΟΛΗ ΠΡΟΣ Β/ΒΑΘΜΙΑ ΣΧΟΛΙΚΗ ΕΠΙΤΡΟΠΗ ΕΚΠΑΙΔΕΥΣΗΣ**

Στο πλαίσιο της ανάληψης των καθηκόντων μας ως νέο Δ.Σ. του συλλόγου γονέων του σχολείου μας και κατόπιν επικοινωνίας με την διεύθυνση του σχολείου και του 15μελούς συμβουλίου των μαθητών, σας επισημαίνουμε αρχικά κάποιες απαραίτητες εργασίες που πρέπει να γίνουν στον προαύλιο χώρο του σχολείου για την ασφάλεια των μαθητών καθώς και την αξιοπρεπής λειτουργία αυτού τις ώρες χρήσης του.

1. Υπάρχουν τέσσερις τρύπες στην αυλή του σχολείου που γίνανε επειδή αφαιρεθήκανε οι στήλοι του βόλευ. Έχουν συμβεί μικροατυχήματα και προκειμένου να αποφύγουμε τα χειρότερα , ζητάμε μεταλλικά στρογγυλά καπάκια με ούπα για την κάλυψη αυτών, ώστε στο μέλλον να μπορούν να χρησιμοποιηθούν ξανά για το άθλημα του βόλευ, αφού παραχωρηθεί από εσάς και το ανάλογο υλικό(δίχτυ και μπάλες ).
2. Επισκευή των κατεστραμμένων στασιδίων (παγκάκια) τα οποία παρόλη την ενόχληση από την διεύθυνση για την επισκευή τους η τεχνική υπηρεσία δεν έχει προβεί στις απαραίτητες ενέργειες.
3. Κατασκευή εξωτερικών βρυσών για την χρήση τους από τους μαθητές σε συγκεκριμένο χώρο όπου θα τους επιτρέπει να τις χρησιμοποιούν χωρίς να αναγκάζονται να βρέχονται την ώρα που τρέχει το νερό της βρύσης . Καθώς το χειμώνα με τις παγωνιές το νερό παγώνει και υπάρχει κίνδυνος για ατυχήματα, σπάσιμο σωλήνων και μεγαλύτερη φθορά του σχολείου.

Παρακαλούμε για την επίσπευση των παραπάνω επισκευών από το αρμόδιο τεχνικό τμήμα της δημοτικής υπηρεσίας.

Με εκτίμηση

Το Δ.Σ. του συλλόγου γονέων

Η Πρόεδρος

Ευαγγελή Μαρία